Omkring 100 af Danmarks bedste trampolinspringere kæmper i weekenden om DM-guldmedaljer i Hjørring. Makkerparret Peter Sørensen og Jonas Calundan fra Springteam Nordjylland skal søndag hoppe i finalerne. Med lidt held kan de to avancere fra andenpladsen i kvalifikationen til en plads øverst på skamlen. - Det handler bare om at få en masse højde på, fortæller 16-årige Jonas Calundan. Dommerne holder øje med enhver lille detalje. - Det svære er både at lave alle de svære spring, men samtidig også at skulle lave det samme spring på samme tid, fortæller dommer Marcus Olsen. Springteam Nordjylland har på fire år fået knap 250 hoppende medlemmer.

Opsummering:
Danmarks bedste unge kæmper i weekenden om guldmedaljer i en sport, hvor højdeskræk og dårlig balance er bandlyst - og risikoen for at falde ned er til stede konstant.